Πάπας Λέων Β΄

Ο Πάπας Λέων ο Β΄ (Papa Leone II, 611 - 28 Ιουνίου 683) διαδέχθηκε στον παπικό θρόνο τον Πάπα Αγάθωνα και ανακηρύχθηκε Άγιος.

Γεννήθηκε στη Σικελία και ο πατέρας του ονομαζόταν Παύλος. Ερχόμενος στη Ρώμη έγινε γνωστός ως ιεροκήρυκας με ρητορική ικανότητα, που ενδιαφερόταν για τη μουσική και έκανε φιλανθρωπίες.

Ο Λέων Β΄, Πάπας της εποχής του Βυζαντινού παπισμού, διακρινόταν για τη μόρφωσή του και την ακριβή γνώση της Ελληνικής και Λατινικής γλώσσας. Παραδέχθηκε τις αποφάσεις της Στ΄ Οικουμενικής Συνόδου και συνυπέγραψε τα πρακτικά της Συνόδου αυτής, αναθεματίζοντας ως αιρετικό τον Πάπα Ονώριο τον Α΄ που είχε προσχωρήσει στην αίρεση των Μονοθελητών. 

Επίσης υπέταξε την αυτοκέφαλη αρχιεπισκοπή της Ραβέννας και έκτισε δύο Ναούς στη Ρώμη σε ρυθμό (σχήμα) Βασιλικής εκ των οποίων σώζεται μόνο ο ένας, αυτός του Αγίου Σεβαστιανού.

Παραπομπές

Πάπες
Ιταλοί Πάπες
Πάπες 7ου αιώνα
Λέων Β΄
Βυζαντινοί του 7ου αιώνα